***** ΚΑΝΟΝΙΣΜΟΣ (ΕΟΚ) αριθ. 2686/87 ΤΗΣ ΕΠΙΤΡΟΠΗΣ της 4ης Σεπτεμβρίου 1987 για την τροποποίηση του κανονισμού (ΕΟΚ) αριθ. 210/69 περί των κοινοποιήσεων μεταξύ των κρατών μελών και της Επιτροπής στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 28, Εκτιμώντας: ότι το άρθρο 1 του κανονισμού (ΕΟΚ) αριθ. 210/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2763/86 (4), προβλέπει ότι τα κράτη μέλη κοινοποιούν στην Επιτροπή κάθε μήνα τα στοιχεία που αφορούν τα μέτρα παρέμβασης που λαμβάνονται για το βούτυρο· ότι ο κανονισμός (ΕΟΚ) αριθ. 1897/87 του Συμβουλίου (5) τροποποίησε τους γενικούς κανόνες σχετικά με τη σύνθεση και τις χαρακτηριστικές ιδιότητες του βουτύρου που δύναται να αποτελέσει το αντικείμενο μέτρων παρέμβασης· ότι, κατά συνέπεια, θα πρέπει να τροποποιηθεί ο κανονισμός (ΕΟΚ) αριθ. 210/69· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 του κανονισμού (ΕΟΚ) αριθ. 210/69 προστίθεται το ακόλουθο εδάφιο: «Στα στοιχεία που αφορούν τα σημεία Α Ι και Α ΙΙ θα πρέπει να εμφαίνεται, ανάλογα με την περίπτωση, εάν πρόκειται για βούτυρο που παρασκευάστηκε από όξινη κρέμα ή από γλυκιά κρέμα ή για το βούτυρο που αναφέρεται στο άρθρο 2 του κανονισμού (ΕΟΚ) αριθ. 1897/87 του Συμβουλίου (1). (1) ΕΕ αριθ. L 182 της 3. 7. 1987, σ. 35.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Σεπτεμβρίου 1987.

[Source: multi_eurlex | Tokens: 1874]